ประกาศคณะกรรมการว่าด้วยฉลากฉบับที่ 26 (พ.ศ. 2529)เรื่อง กําหนดทินเนอร์เป็นสินค้าที่ควบคุมฉลาก-------------------------------------------------------- โดยปรากฏว่า ในขณะนี้ มีการจําหน่ายสินค้าประเภทหนึ่งในท้องตลาดใช้ชื่อว่าทินเนอร์ ซึ่งมิใช่ทินเนอร์ตามมาตรฐานผลิตภัณฑ์อุตสาหกรรม ที่สํานักงานมาตรฐานผลิตภัณฑ์อุตสาหกรรม ได้ควบคุมทินเนอร์อยู่แล้ว บางส่วนสินค้าที่เรียกว่าทินเนอร์นี้ ยังไม่มีการควบคุมโดยสํานักงานมาตรฐานผลิตภัณฑ์อุตสาหกรรม ผู้บริโภคมักจะนําสินค้าที่ใช้ชื่อว่าทินเนอร์นี้ ไปใช้ในการผสมสี ใช้ผสมกับแลคเกอร์ หรือใช้ล้าง หรือทําความสะอาดสิ่งต่าง ๆ และมีการนําไปใช้สูดดม โดยเฉพาะในหมู่เยาวชน อันเป็นอันตรายต่อสุขภาพอย่างยิ่ง สมควรกําหนดทินเนอร์เป็นสินค้าที่ควบคุมฉลากตามกฎหมายว่าด้วยการคุ้มครองผู้บริโภคเพื่อควบคุมให้ทําฉลาก โดยระบุวัตถุประสงค์ของการใช้ ส่วนประกอบ ปริมาตรสุทธิ คําแนะนําเกี่ยวกับการใช้ และคําเตือนเกี่ยวกับอันตราย ไว้ในฉลาก ทั้งนี้ เพื่อป้องกันการหลีกเลี่ยงการไม่ปฏิบัติ ให้เป็นไปตามมาตรฐานผลิตภัณฑ์อุตสาหกรรม และเพื่อคุ้มครองให้ผู้บริโภคใช้สินค้านี้ได้ตรงตามวัตถุประสงค์ที่กําหนดไว้ในฉลาก อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 คณะกรรมการว่าด้วยฉลากออกประกาศไว้ ดังต่อไปนี้ข้อ ๑ ในประกาศนี้ "ทินเนอร์" หมายความว่า สารอินทรีย์ที่เป็นตัวทําละลายซึ่งใช้ผสมกับสิ่งอื่นเพื่อช่วยลดความหนืดหรือความข้นเหลว และตามปกติในการใช้ไม่มุ่งหมายให้เกิดปฏิกิริยาทางเคมีต่อสิ่งของนั้นข้อ ๒ 2 ประกาศนี้ไม่ใช้บังคับแก่ทินเนอร์ ดังต่อไปนี้ (1) ทินเนอร์ที่ไม่ได้ขายปลีกแก่ผู้บริโภคโดยตรง เช่น ผู้ประกอบธุรกิจที่ซื้อเพื่อนําไปผลิตสินค้าอื่น (2) ทินเนอร์ที่อยู่ในบังคับของกฎหมายว่าด้วยวัตถุอันตราย กฎหมายว่าด้วยการป้องกันการใช้สารระเหย หรือกฎหมายว่าด้วยเครื่องสําอาง (3) ทินเนอร์ที่มีการกําหนดให้ต้องเป็นไปตามมาตรฐานตามกฎหมายว่าด้วยมาตรฐานผลิตภัณฑ์อุตสาหกรรมข้อ ๓ ให้ทินเนอร์เป็นสินค้าที่ควบคุมฉลากข้อ ๔ ทินเนอร์ที่จะนําออกขาย ต้องจัดให้มีฉลาก ปิด หรือติดไว้ที่ภาชนะบรรจุ หรือหีบห่อบรรจุข้อ ๕ ฉลากนั้น ต้องใช้ข้อความเป็นภาษาไทยให้เห็นและอ่านได้ชัดเจน ข้อความในฉลากอย่างน้อยต้องมีสาระสําคัญ ดังต่อไปนี้ (1) ในกรณีที่เป็นสินค้าที่ผลิตในราชอาณาจักร ให้ระบุชื่อผู้ผลิตและสถานที่ประกอบการของผู้ผลิต ในกรณีที่เป็นสินค้าที่นําเข้ามาในราชอาณาจักรเพื่อขาย ให้ระบุชื่อผู้นําเข้าและสถานที่ประกอบการของผู้นําเข้า ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่น หรือเป็นสินค้าที่นําเข้าเพื่อการขายของผู้ประกอบธุรกิจรายอื่น คู่กรณีจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายใดรายหนึ่งแต่เพียงรายเดียวแทนก็ได้ แต่ผู้ผลิตหรือผู้นําเข้าดังกล่าวจะต้องส่งสําเนาข้อตกลงดังกล่าวให้สํานักงานคณะกรรมการคุ้มครองผู้บริโภคทราบก่อนจะนําสินค้านั้นออกขาย ถ้าผู้ผลิตหรือผู้นําเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้ว จะระบุเครื่องหมายการค้าแทนชื่อและสถานที่ประกอบการของตนก็ได้ (2) คําว่า "ทินเนอร์" (3) วัตถุประสงค์ของการใช้ (4) ส่วนประกอบที่สําคัญ (5) ปริมาตรสุทธิเป็นลูกบาศก์เซนติเมตร หรือลูกบาศก์เดซิเมตร (6) คําแนะนําเกี่ยวกับการใช้งาน (7) คําเตือนเกี่ยวกับอันตรายที่อาจเกิดขึ้นได้ เช่น "ไวไฟ" "ห้ามใช้สูดดม" "เก็บให้พ้นมือเด็ก"ข้อ ๖ ให้ทินเนอร์ที่ควบคุมฉลากที่นําเข้ามาในราชอาณาจักรเพื่อขาย ได้รับการยกเว้นไม่ต้องจัดให้มีฉลากในขณะนําเข้าที่ด่านศุลกากร แต่ต้องจัดให้มีฉลากตามประกาศนี้ก่อนที่จะนําออกขาย ประกาศนี้ให้ใช้บังคับเมื่อพ้นกําหนดหนึ่งร้อยแปดสิบวัน นับแต่วันประกาศในราชกิจจานุเบกษาเป็นต้นไป1ผู้มีอํานาจลงนาม - ประกาศ ณ วันที่ 27 มกราคม 2529 มาลดี วสีนนท์ประธานกรรมการว่าด้วยฉลาก